Λέστερ Μπερντ

Ο Λέστερ Μπερντ (Lester Bryant Bird, 21 Φεβρουαρίου 1938 - 9 Αυγούστου 2021) ήταν πολιτικός από την Αντίγκουα και Μπαρμπούντα, που διετέλεσε πρωθυπουργός της χώρας από το 1994 ως το 2004. Ήταν επικεφαλής του Εργατικού Κόμματος της Αντίγκουας (ALP) από το 1971 ως το 1993. Στη συνέχεια ανέλαβε πρωθυπουργός μετά την παραίτηση του πατέρα του, Βερ Κόρνουολ Μπερντ. Είναι επίτιμο μέλος του Ιδρύματος Ραούλ Γουόλενμπεργκ.

 Βιογραφία 
 Πρώτα χρόνια και πρώιμη πολιτική καριέρα 
Γεννήθηκε στην Πόλη της Νέας Υόρκης το 1938. Γιος του βετεράνου πολιτικού και "πατέρα" της ανεξαρτησίας της χώρας, Βερ Μπερντ, υπηρέτησε ως υπουργός Εξωτερικών από το 1981 ως το 1991 και από το 1991 ως το 2004.Rulers.org Σύντομο βιογραφικό του Λέστερ Μπερντ

 Αμφιλεγόμενες εκλογές 1999 
Οι εκλογές που διεξήχθησαν στις 9 Μαρτίου του 1999 ήταν αμφιλεγόμενες και χαρακτηρίστηκαν "μη ελεύθερες και μη δίκαιες." Επίσημα, το κόμμα του Μπερντ , το Εργατικό Κόμμα της Αντίγκουα, κέρδισε ποσοστό 52,9% των ψήφων και 12 επί συνόλου 17 εδρών στο Κοινοβούλιο έναντι 44,4% και 4 εδρών για το Ενωμένο Προοδευτικό Κόμμα και 1,3% και μιας έδρας για το Λαϊκό Κίνημα της Μπαρμπούντας.Rulers.org, Μάρτιος 1999. Σύμφωνα με ανεξάρτητη έκθεση εάν οι εκλογές εκείνες ήταν ελεύθερες και δίκαιες, τότε το κόμμα UPP της Αντιπολίτευσης θα είχε κερδίσει τις περισσότερες έδρες στη Βουλή.[http://aceproject.org/ero-en/regions/americas/AG/Antigua%20and%20Barbuda%20-%20elctions%201999.pdf "The Failings of Government in Antigua & Barbuda: The Elections of 1999," 1 Ιουνίου 1999. Επιπλέον, το ALP πίεζε χιλιάδες ξένους στη χώρα να ψηφίσουν για το ALP υπό τη δαμόκλεια σπάθη της απώλειας της εργασίας τους."Arms, Arson Are Campaign Fodder in Antigua Election." Los Angeles Times, 26 Φεβρουαρίου 1999

 Σκάνδαλα 
Κατά την πρωθυπουργική του θητεία αλλά και νωρίτερα ο Μπερντ κατηγορήθηκε ή ήρθε αντιμέτωπος με πολλά σκάνδαλα, κυρίως οικονομικής και πολιτικής φύσεως. Στα τέλη της δεκαετίας του 1970, όταν ο Μπερντ ήταν εκπρόσωπος της κυβέρνησης επί θεμάτων διαστημικής έρευνας και αργότερα κατηγορήθηκε ότι σκόπευε να μεταφέρει παράνομα όπλα προς το καθεστώς του απαρτχάιντ της Νότιας Αφρικής μέσω Αντίγκουας.Coram, Robert, "Caribbean Time Bomb: The United States' Complicity in the Corruption of Antigua." New York: William Morrow & Company, Inc., 1993. pages 44-53 Το 1990 ανακαλύφθηκαν όπλα στα χέρια εμπόρων ναρκωτικών της Κολομβίας. Τα όπλα αυτά είχαν πουληθεί από την ισραηλινή κυβέρνηση στην κυβέρνηση των Αντίγκουα και Μπαρμπούντα. Σύμφωνα με την εφημερίδα The New York Times,τα ονόματα των Βερ Μπερντ του νεότερου και Βερ Κόρνουολ Μπερντ του πρεσβύτερου (πατέρα του Λέστερ) αναγράφονταν στην απόδειξη αγοράς. Ο Λέστερ Μπερντ ήταν τότε υπουργός προεδρίας και είχε οργανώσει την πώληση. "Israeli Arms Diverted to Colombia Drug Traffickers," New York Times, 6 Μαΐου 1990

To 1995 ο αδερφός του, Άιβορ, καταδικάστηκε για εμπόριο ναρκωτικών.Antigua and Barbuda: History, Geography, Government, and Culture — Infoplease.com. Το 2002 αποκαλύφθηκε ότι η κυβέρνησή του δεν συνεισέφερε το ποσό των 120 εκατομ. δολαρίων Ανατολικής Καραϊβικής για ασφαλιστικά ταμεία ώστε να καλυφθούν τα επιδόματα για ιατροφαρμακευτική περίθαλψη."Miami Herald", 4 -4-2002. To 2000 σε συνάντηση κορυφής του ΟΗΕ, ο Λέστερ Μπερντ επιτέθηκε στα πλούσια κράτη, ισχυριζόμενος ότι αγνοούν τους κανόνες του διεθνούς δικαίου και εκφράζοντας το παράπονο ότι, τελικά, μόνον οι ισχυροί κυριαρχούνΚαθημερινή , Οι φορολογικοί παράδεισοι ζουν και βασιλεύουν, 2 Ιουνίου 2001.. 

Το 2002 ένα κορίτσι 15 ετών κατέθεσε μήνυση εναντίον του πρωθυπουργού κατηγορώντας τον για απαγωγή, βιαιοπραγία και σεξουαλική κακοποίησή της, όταν εκείνη ήταν 13 ετών, για την περίοδο από τον Ιούνιο του 2000 ως τον Ιούλιο του 2001. Επιπλέον ισχυρίστηκε ότι είχε πληρώσει για κοκαΐνη για λογαριασμό του Μπερντ, του αδερφού του και του αρχηγού του Στρατού.

Το 2005 μηνύθηκε για την παράνομη πώληση 3,2 εκταρίων δημόσιας γης για λογαριασμό μιας επιχείρησης με το όνομα "Antigua Aggregates". "Lawsuit Over Sale of Public Land" , Caribbean Update, 1 Νοεμβρίου 2005.

Τον Μάρτιο του 2009 η κυβέρνηση της Αντίγκουας ξεκίνησε έρευνα για να διαπιστωθεί η τέλεση αξιόποινων πράξεων αναφορικά με τις πληρωμές μεγάλων ποσών που ανακαλύφθηκαν σε τραπεζικούς λογαριασμούς στη Νήσο του Μαν που ήταν υπό τον έλεγχο Αντιγκουανών πολιτικών.The Guardian, Manx link to Antigua corruption inquiry, 11 Μαρτίου 2009. Στο σκάνδαλο φερόταν εμπλεκόμενος και ο πρώην πρωθυπουργός Λέστερ Μπερντ, καθώς η τράπεζα HSBC στη Νήσο του Μαν δέχτηκε το ποσό των 2,3 εκατομμυρίων λιρών εκ μέρους του Ασότ Μάικλ, αρχηγού του στρατού επί κυβερνήσεως Λέστερ Μπερντ.
 Εκλογική ήττα 2004 και αποχώρηση από την πρωθυπουργία 
Έπειτα από τη διεξαγωγή των βουλευτικών εκλογών στις 23 Μαρτίου του 2004, το Ενωμένο Προοδευτικό Κόμμα (UPP) του Μπάλντουιν Σπένσερ κέρδισε μεγάλη νίκη με 55,3%, καταλαμβάνοντας 12 από τις συνολικά 17 έδρες στη Βουλή έναντι 41,8% και 4 έδρες για το (επί 28 χρόνια) κυβερνών Εργατικό Κόμμα ALP του Λέστερ Μπερντ. Νέος πρωθυπουργός ορκίστηκε ο Σπένσερ, θέτοντας τέλος στη δυναστεία των Μπερντ. Ο Λέστερ παρέμεινε ηγέτης του ALP και μετά την εκλογική ήττα του 2004."Different parties similar woes - Reviewing the political affairs of 2007", Antigua Sun, 28 Δεκεμβρίου 2007.

 Εκλογές 2009 
Στις 17 Φεβρουαρίου του 2009 ο πρωθυπουργός Σπένσερ διέλυσε το κοινοβούλιο και ανακοίνωσε τη διεξαγωγή εκλογών.Trinidad Express , Spencer announces March election for Antigua, 19 Φεβρουαρίου 2009.. Οι εκλογές διεξήχθησαν στις 12 Μαρτίου 2009 σε 151 εκλογικά τμήματα συνολικά 48 εκλογικών περιφερειώνAntigua Sun,POLLING DAY …Antiguans and Barbudans elect a new government today , 12 Μαρτίου 2009.  και χαρακτηρίστηκαν από προβλήματα και καθυστερήσεις. Radio Jamaica, Antiguans await outcome of general election, 12 Μαρτίου 2009. Σύμφωνα με τα αποτελέσματα, που δημοσιοποιήθηκαν στις 13 Μαρτίου, το κυβερνών Ενωμένο Προοδευτικό Κόμμα κέρδισε 9 επί συνόλου 17 εδρών στο κοινοβούλιο, με τις 7 έδρες να πηγαίνουν στο Εργατικό Κόμμα της Αντιπολίτευσης, ALP.Caribbean Net News, Incumbent UPP wins controversial elections in Antigua-Barbuda, 13 Μαρτίου 2009. Μάλιστα ο Μπερντ κέρδισε ξανά την έδρα του με οριακή πλειοψηφία.

 Θάνατος 
Ο Μπερντ απεβίωσε σε ηλικία 83 ετών στις 9 Αυγούστου 2021.Antigua's former Prime Minister Lester Bird dies, Jamaica Gleaner, 9 Αυγούστου 2021.

 Παραπομπές 

Εξωτερικοί σύνδεσμοι


Κατηγορία:Πρωθυπουργοί των Αντίγκουα και Μπαρμπούντα